Frá VSOT tónleikum 2015 . Þórólfur Stefánsson lengst til hægri . Mynd : ÓAB . Hinir margrómuðu VSOT tónleikar verða haldnir i Bifröst í kvöld og samkvæmt síðustu fréttum hefjast þeir klukkan 20 . Að sögn Þórólfs Stefánssonar , eins skipuleggjanda tónleikanna , verður þetta hátíð gleðinnar , kærleikans og vináttu og ekki síst hátíð listamanna sem eru búsettir á Krók eða af Króknum . „ Eins og margir þekkja til eru heimamenn og brottfluttir að vinna saman og skapa menningu . Þetta hefur alltaf heppnast mjög vel og ég vil halda því fram að sjálft húsið eigi sinn þátt í því , menningarhúsið og félagsheimilið Bifröst . Það er einhver viss andi í húsinu sem gerir það , “ segir Þórólfur . Nú eru liðin 10 ár síðan fyrstu tónleikarnir voru haldnir en Þórólfur segir að tvisvar hafi komið fyrir að þeir hafi fallið niður svo litið er á að um 10 ára starfsemi sé að ræða . Heyrst hefur að aðkomumenn komi og spili sem ekki hafi beina tengingu við Skagafjörð og Þórólfur hefur skýringu á því . „ Við lentum í rosalegu veseni , fundum enga trommuleikara , fólk var ekki tilbúið eða svöruðu ekki skilaboðum . Svo það var farið í að redda því en þeir sem koma eru Halldór G. Hauksson eða Halli Gulli og Lárus Halldór Grímsson . “ Þórólfur segir Halla Gulla ættaðan úr Fljótum svo það sé spurning hvort kalla ætti hann aðkomumann en hann hefur m.a. spilað með stórsveitum á borð við Stjórninni og í sýningunni Danslagakeppnin á Króknum 60 ára . „ Hinn er Lárus Halldór Grímsson sem m.a. lék í hljómsveitinni Eik , hámenntaður tónlistarmaður og ekkert nema elskulegheitin . Hann er tengdur hingað í fjörðinn í gegnum Hermann Sæmundsson . Og það var Hermann sem ýtti honum í fangið á okkur og við létum það gerast . Við bjóðum þessa menn velkomna og vonum að þeir verði ekki fyrir aðkasti heimamanna , “ segir Þórólfur og hlær . En við hverju má fólk búast í kvöld ? „ Fólk má búast við tárum , hlátri , gleði , hamingju og jafnvel barneignum , “ svarar Þórólfur og brosir breitt . Á fundi sveitarstjórnar Húnavatnshrepps sem fram fór í gær , miðvikudaginn 22. janúar , var afgreiðslu frestað á kauptilboði og veitingu ábyrgðar vegna kaupa Brunavarna Austur-Húnavetninga á fasteign að Efstubraut 2 á Blönduósi . Hér er um er ræða nýjung í starfinu en ætlunin er að viðurkenningin verði framvegis veitt á úthlutunarhátíð Uppbyggingarsjóðs Norðurlands vestra . Margrét Rún er dóttir Einarínu Einarsdóttur og Stefáns Öxndal Reynissonar og er Íþróttagarpur Feykis að þessu sinni . Á einhverju Facebook rúllinu mínu um daginn þá sá ég að einhver hefði unnið einhverja keppni með Bounty köku en því miður las ég aldrei fréttina .